### KISKŐRÖS VÁROS POLGÁRMESTERE

### ELŐTERJESZTÉS

(a Képviselő-testület 2019. február 13-i ülésére)

**TÁRGY: KISKŐRÖS VÁROS TULAJDONÁBAN LÉVŐ VÍZIKÖZMŰ-HÁLÓZAT REKONSTRUKCIÓJA PÁLYÁZATI ELJÁRÁS KERETÉBEN**

Az Innovációs és Technológiai Minisztérium pályázatot hirdetett a Víziközművek Állami Rekonstrukciós Alapjából nyújtható támogatásra.

A támogatási igényt a víziközmű szolgáltatást végző gazdasági társaság Kiskunsági Víziközmű-Szolgáltató Kft.) az ellátásért felelőssel (Kiskőrös Város Önkormányzata) közösen alkotott konzorciuma kívánja benyújtani, azzal, hogy az ellátásért felelős megbízza a víziközmű szolgáltatást végző szervezetet a pályázat benyújtásával, valamint a szükséges eljárások lefolytatásával.

A támogatással beszerzett eszközök, víziközmű-elemek tulajdonjoga a víziközmű-szolgáltatásról szóló 2011. évi CCIX. törvénynek megfelelve az ellátásért felelős tulajdonába kerül.

A Kiskunsági Víziközmű-Szolgáltató Kft. (a továbbiakban: Szolgáltató), mint a város víziközmű létesítményeinek üzemeltetését ellátó szervezet, a fenti pályázati kiírás keretében az alábbi víziközmű-hálózat szakaszainak felújítását javasolja:

* ivóvíz hálózat vonatkozásában:

1. Kiskőrös, Klapka utca (Béke utca és Szabadkai utcák közötti szakasz) 494 fm,
2. Kiskőrös, Béke utca eleje 430 fm,

* szennyvízhálózat vonatkozásában:

1. Kiskőrös, Petőfi utca 150 AC vasút alatti szennyvíz nyomóvezeték felújítása 110 KPE vezetékre,
2. Irányítástechnikai rendszer felújítása (a 2017-ben elfogadott Gördülő Fejlesztési Tervben foglaltakból)

A rekonstrukció összköltsége nettó 31.400.000,-Ft+Áfa, azaz: Harmincegymillió-négyszázezer forint+ÁFA. A pályázati kiírás alapján az Önkormányzatot terhelő önerő költségének mértéke 30%, nettó 9.420.000,-Ft, azaz Kilencmillió-négyszázhúszezer forint.

Az Önkormányzat a 2019. évi költségvetés-tervezetébe beépítette a fentiekben meghatározott költséget.

A szolgáltató vállalta a támogatási kérelem benyújtását, a kapcsolódó eljárások lefolytatását, valamint a pályázati eljárás során felmerülő adminisztrációs és egyéb terhek megfizetését.

A fentiek alapján javasom, hogy a Képviselő-testület a határozat-tervezetben foglaltak szerint döntsön.

**Kiskőrös, 2019. február 5.**

**Domonyi László sk.**

**polgármester**

**HATÁROZAT – TERVEZET**

A Képviselő-testület:

1. egyetért azzal, hogy a Kiskunsági Víziközmű-Szolgáltató Kft. – a konzorcium vezetőjeként - Kiskőrös Város Önkormányzatával konzorciumi együttműködési megállapodás keretében az Innovációs és Technológiai Minisztérium Víziközművek Állami Rekonstrukciós Alapjából nyújtható támogatásra kiírt pályázatra támogatási kérelmet nyújtson be, a határozat-tervezet 1. számú mellékletét képező víziközmű ivóvíz és szennyvíz ágazatának felújítására, nettó 31.400.000,-F+Áfa, azaz: Harmincegymillió-négyszázezer forint+Áfa összegben,
2. egyetért azzal, hogy saját forrás címén Kiskőrös Város Önkormányzata, a 2019. évi költségvetés terhére biztosítsa az önerőt, nettó 9.420.000,-Ft, azaz: Kilencmillió-négyszázhúszezer forint összegben,
3. felkéri a polgármestert, hogy a város 2019. évi költségvetéséről szóló rendeletét a fentiek figyelembevételével terjessze elő.
4. felhatalmazza a polgármestert konzorciumi együttműködési megállapodás megkötésére, valamint a pályázati eljáráshoz kapcsolódó jognyilatkozatok aláírására.

**Felelős:** polgármester

**Határidő:** azonnal